Doleschallia

Doleschallia er en slekt av sommerfugler som hører til gruppen Kallimini i den store familien flikvinger (Nymphalidae). De er store og kraftige, tropiske sommerfugler, som med lukkede vinger har en slående likhet med et vissent blad.

 Utseende 
Middelsstore til store (vingespenn 60 – 120 mm) sommerfugler. Forvingenes fremhjørner og bakvingenes bakhjørner er trukket ut til spisser, og når vingene er lukket ligner sommerfuglen sterkt på et vissent blad. Vingenes underside er brun, med en falsk "midtribbe" og til og med falske "råteflekker" – dette gir sommerfuglen meget effektiv kamuflasje. Oversiden er derimot ofte ganske fargerik, med svart, oransje og metallisk blått som de dominerende fargene. Det er ofte markert forskjell mellom kjønnene i oversidens farge. Noen arter har også noe ulike tørketids- og regntidsformer. Larvene er tornete og ofte ganske fargerike.

 Levevis 
Larvene lever på planteslektene Graptophyllum og Pseuderanthemum. (akantusfamilien, Acanthaceae). De voksne sommerfuglene sitter gjerne stille på bakken der de har nærmest perfekt likhet med et vissent blad.

 Utbredelse 
Slekten er utbredt fra India i vest til Ny-Caledonia i øst.
Et flertall av artene hører hjemme på Ny-Guinea, én art forekommer også i Australia.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Underfamilien Nymphalinae Swainson, 1827
 Kallimini Doherty, 1886 – 22 arter, Afrika og Asia
 Slekten Doleschallia Felder & Felder, 1860 – ti arter, Asia
 Doleschallia bisaltide (Cramer, 1777) 
 Doleschallia browni Godman & Salvin, 1877
 Doleschallia comrii Godman & Salvin, 1878
 Doleschallia dascon Godman & Salvin, 1880
 Doleschallia dascylus Godman & Salvin, 1880
 Doleschallia nacar (Boisduval, 1832)
 Doleschallia noorna Grose-Smith & Kirby, 1889
 Doleschallia melana Staudinger, 1886
 Doleschallia rickardi Grose-Smith, 1890
 Doleschallia tongana Hopkins, 1927

 Kilder 
 Wahlberg, N. og Brower, A.V.Z. (2006) Doleschallia på Tree of life

 Eksterne lenker 

 The Nymphalidae Systematics Group: The Subfamily Nymphalinae
 Markku Savela's Lepidoptera and some other life forms: Sjekkliste over artene. Hentet 2.1. 2012

Kategori:Nymphalinae
Kategori:Sommerfugler formelt beskrevet i 1860
Kategori:Dyr formelt beskrevet av Cajetan Freiherr von Felder
Kategori:Dyr formelt beskrevet av Rudolf Felder